हैमिल्टन
हैमिल्टन (अंग्रेज़ी: Hamilton) कनाडा के ओंटेरियो प्रांत में एक बंदरगाह नगर है। हैमिल्टन की जनसंख्या 5,36,917 है, और बर्लिंगटन और ग्रिम्सबी सहित जनगणना महानगरीय क्षेत्र की जनसंख्या 7,67,000 है। यह शहर टोरोंटो के 58 किलोमीटर (36 मील) दक्षिण-पश्चिम में स्थित है। यूरोपीय बस्तियों से पहले वर्तमान हैमल्टिन के स्थान पर तटस्थ और मिसिसौगा राष्ट्र बसा करते थे। 1812 के युद्ध के बाद जॉर्ज हैमिल्टन ने डूरांड खेत को खरीदा और उसके तुरंत बाद हैमिल्टन नगर ओंटेरियो झील के पश्चिमी तट पर गोल्डन हॉर्सशू नामक घनी आबादी तथा प्रमुख उद्योगों वाले इस क्षेत्र का केंद्र बन गया। 1 जनवरी 2001 में हैमिल्टन-वेंटवर्थ और हैमिल्टन नगर के सीमाओं को हैमिल्टन शहर के अंदर निगमित कर दिया गया और इससे इस शहर के वर्तमान सीमा की सृष्टि हुई। इस शहर के वासियों को हैमिल्टनियन कहा जाता है।